**Ј.П**.'' **КОВИНСКИ КОМУНАЛАЦ** ''**КОВИН**

Број: 02-4872/1-16

Дана: 01.12.2016.

**К о в и н**

 **ПРОГРАМ ПОСЛОВАЊА ПРЕДУЗЕЋА**

**ЗА 2017. ГОДИНУ**

**ОСНИВАЧ:** ОПШТИНАКОВИН

**НАДЛЕЖНАФИЛИЈАЛАУПРАВЕЗАТРЕЗОР:** КОВИН

**ДЕЛАТНОСТ:** ПРОИЗВОДЊАИДИСТРИБУЦИЈАВОДЕ

**МАТИЧНИБРОЈ:** 08252050

**ПИБ:**102011882

**СЕДИШТЕ:** Ковин**,** Соње Маринковић бр. 6

**УВОДНИ ДЕО**

* **Мисија**

Комунално предузеће је формирано Решењем Народног одбора Градске општине Ковин бр. 2993/52 од 25.06.1952. године тако што је дотадашње Стамбено предузеће ''Дом'' преведено у привредну комуналну установу под фирмом – Комунална установа ''Уређај'' ради обављања делатности: управљањем јавним стамбеним зградама и плацевима, одржавање јавних зелених површина, одржавање градских улица и снабдевање грађанства пијаћом водом и одвођење атмосферских вода.

Народни одбора Среза Ковинског Решењем број 5888/53 од 09.07.1953. године одобрио је промену назива Комуналне установе ''Уређај'' у Комуналну установу ''Комуналац'' Ковин коју од Среза Ковинског преузима Народни одбор општине Ковин почев од 01.01.1956. године, својим Решењем бр. 1424 од 09.03.1956. године.

Скупштина општине Ковин је својим Решењем број 01-2533/64 од 25.03.1964. године одредила Комуналну установу '' Комуналац'' као самосталну установу која се финансира по принципу дохотка почев од 01.01.1964. године.

Комунална установа ''Комуналац'' дана 04.04.1966. године мења назив у Комунално предузеће ''Комуналац'' Ковин.

Комунално предузеће ''Комуналац'' Ковин уписује се у регистар Окружног привредног суда у Панчеву Решењем Фи бр. 190/67-2 од 15.05.1967. године са следећим предметом пословања:

Одржавање, изградња и експлоатација градског водовода и канализације, одржавање, изградња и заштита зелених површина и дрвореда, изградња, одржавање и поправка улица, тротоара, пропуста и кејева, одржавање пијаца и вашара, одржавање чистоће у граду (чишћење улица, изношење смећа из станова стамбених зграда), поливање улица, травњака и паркова, погребне услуге, набавка и продаја погребне опреме и одржавање гробља, димничарске услуге и др.

Комуналном предузећу ''Комуналац'' 1970. године припаја се Комунално занатско-услужно предузеће ''Услуга '' из Ковина.

1976. године формирана је Радна организација ''Банат'' која у свом саставу имала ООУР ''Комуналац'' – Градско зеленило, ООУР - Водовод, ООУР – Канализација, ООУР - Чишћење јавних површина, ООУР- Изношење смећа и ООУР – Остале комуналне делатности.

1981. године РО ''Банат'' је престала да постоји услед издвајања ООУР-а у посебне Радне организације.

1990. године Одлуком СО-е Ковин од постојеће РО формирано је Јавно предузеће за стамбено комуналну делатност ''Ковински комуналац'' Ковин које је 1991. године спојено са Јавним предузећем ''Град-Ковин'' и наставило да послује под називом Јавно предузеће за стамбено комуналну делатност ''Црвенка'' Ковин.

1993. године промењена је фирма и уместо назива ''Црвенка'' враћен је назив ''Ковински комуналац'' као традиционални назив комуналног предузећа у општини Ковин.

Основни оквир пословања представљало обављање комуналних делатности за потребе насељеног места Ковин са поступним проширивањем њиховог обављања на сва насељена места у општини Ковин у складу са Одлукама Скупштине општине Ковин о условима, начину и поверавању обављања појединих комуналних делатности на првом месту производња и дистрибуција воде, тако да су почев од 1998. године, на основу Одлука СО-е Ковин и посебних уговора са појединим Месним заједницама преузимани на управљање сеоски водоводи, а почев од 2006. године, прво на основу посебних уговора са МЗ а од 2007. године на основу Одлуке СО-е Ковин о комуналном уређењу насељених места у општини Ковин обављање послова изношења и депоновања смећа.

 У току су заједничке активности са представницима локалне самоуправе и месним заједницама око прикупљања свих неопходних података у вези израде уговора и годишњих програма, на основу скупштинских одлука од 26.11.2014. године о преузимању од стране ЈП ''Ковински комуналац'' Ковин послова уређивања и одржавања гробља, сахрањивању и других послова погребне делатности на територији општине Ковин, као и послова управљања и одржавања пијаца на територији општине Ковин

* **Законски оквир**

Законски оквир који уређује пословање предузећа и представља правни основ за израду Програма пословања су следећи прописи:

* Закон о јавним предузећима (''Сл.Гласник РС'' бр. 15/2016),
* Закон о комуналним делатностима (''Сл.Гласник РС'' бр. 88/2011),
* Закон о јавним набавкама (''Сл.Гласник РС'' бр. 124/2012, 14/2015 и 68/2015 ),
* Закон о привредним друштвима (''Сл.Гласник РС'' бр. 36/2011 и 99/2011),
* Закон о планирању и изградњи (''Сл.Гласник РС'' бр. 72/2009, 132/2014. и др.),
* Закон о становању (''Сл.Гласник РС'' бр. 50/1992 и др.),
* Закон о одржавању стамбених зграда (''Сл.Гласник РС'' бр. 4/1995 и др.),
* Закон о раду (''Сл.Гласник РС'' бр. 24/06,61/05,54/09,32/13 и 75/14),
* Закон о јавној својини (''Сл.Гласник РС'' бр. 72/2011. и 88/13),
* Закон о рачуноводству (''Сл.Гласник РС'' бр. 62/2013.),
* Закон о ревизији (''Сл.Гласник РС'' бр. 62/2013.),
* Закон о управљању отпадом (''Сл.Гласник РС'' бр. 36/09 и 88/10.),
* Закон о заштити потрошача (''Сл.Гласник РС'' бр. 62/2014),
* Закон о спречавању злостављању на раду (''Сл.Гласник РС'' бр. 36/2010),
* Закон о привременом уређивању основица за обрачун и исплату плата, односно зарада и других сталних примања код корисника јавних средстава,
* Закон о заштити животне средине (''Сл.Гласник РС'' бр. 135/04 ),
* Закон о безбедности и здрављу на раду ( „Сл.Гласник РС“ бр.101/2005, 91/2015) и др.

Посебне прописе који уређују пословање предузећа представљају Одлуке

Скупштине општине Ковин којим је уређен начин и услови обављања појединих комуналних делатности

* **Визија и циљеви**

Јавно предузеће ''Ковински комуналац'' Ковин тежи да постане модерно, савремено предузеће, технички опремљено и са кадровском структуром обученом за обављање свих поверених послова и радних задатака.

 Циљ предузећа у 2017. години јесте, као и у 2016.години, рационализација трошкова, оптимализација у свим процесним фазама, повећање укупног прихода предузећа, а уз што већу финансијску независност у односу на Оснивача, што би довело до економске стабилности предузећа и сигурности и поузданости у пружању услуга.

Пословање предузећа одвијаће се у складу са економским, социјалним и еколошким критеријумима одрживог развоја.

* **Организациона структура- шема предузећа**

 Органе управљања предузећа чине Надзорни одбор и директор предузећа.

Надзорни одбор има три члана:

1.Дарко Војводић-председник,

2.Весна Војиновић-члан и

3.Зита Вукша-члан.

 Директор предузећа је Урош Јовановић, дипл.инг.арх.

 У предузећу се рад организује по секторима:

 1.Општи сектор и

 2.Технички сектор.

* **Основе за израду програма пословања**

Основ за израду Програма пословања за 2017.године јесу Смернице за израду годишњих програма пословања за 2017.годину, дате од стране Владе РС уз поштовања свих закона, одлука и других аката који се односе на јавна предузећа, донетих од стране највиших нивоа власти и од стране локалне самоуправе, као оснивача предузећа.

* **Начин финансирања предузећа**

 Јавно комунално предузеће највећим делом се финансира из сопствених прихода које остварује продајом комуналних услуга грађанима и правним лицима Општине Ковин.

 Оснивач из буџета на основу годишњих програма издваја средства за послове уређења и чишћења града које обавља комунално предузеће, као и за трошкове рада прихватилишта за псе и мачке луталице у Ковину. Финансирање капиталних инвестиција врши се делом из средстава буџета општине и других нивоа власти, самодоприноса грађана и друго. У границама могућности из буџета локална самоуправа издваја средства на име субвенција за набавку опреме за потребе комуналног предузећа.

* **Политика цена комуналних услуга**

 Цене комуналних услуга формирају се на основу целовитог сагледавања политике цена услуга, при чему се предузеће руководи елементима који укључују трошкове репроматеријала и радну снагу , а којом се покрива само цена коштања услуга. Влада РС регулише поједине цене инпута које улазе у цену коштања комуналних услуга , али се већим делом цене репроматеријала слободно формирају на тржишту, без контроле од стране Владе РС, што значајно утиче на коначну цену коштања комуналних услуга.

 У 2016.години, цене комуналних услуга нису повећаване. У оквиру политике цена комуналних услуга, цене свих комуналних услуга у 2017. години, могу се кумулативно повећати до 2,40 % у односу на важећи ценовник на који је сагласност дата од стране Општинског већа општине Ковин у 2015.години. Стварно повећање цена биће утврђено након израде калкулација трошкова коштања производње, прераде и дистрибуције воде, канализације, изношења смећа, димничарских, погребних и осталих комуналних услуга.

* **Планирање масе средстава зарада запослених**

 У складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава, планира се увећање масе средстава за зараде запослених и то само за радникe запосленe на пијацама и гробљима по насељеним местима општине Ковин, а који су били радници месних заједница, односно, локалне самоуправе због њиховог преузимања . Препорука надлежних синдикалних организација јесте да се ради опрезности, задржи постојећа маса зарада из претходне године, а уз поштовање Закона о максималном броју запослених у јавном сектору и Појединачног колективног уговора. Уколико би дошло до промена у политици зарада у јавном сектору у 2016.години, планирана маса зарада би морала са тим да буде и усклађена.

* **Критеријуми за коришћење средстава за помоћ, спортске активности и репрезентацију**

 Расподела коришћења средстава врши се на основу Појединачног колективног уговор за запослене, на основу одлука Надзорног одбора предузећа, а по поднетим захтевима за помоћ за лечење и за спонзорство спортских, културних и сличних активности. Средства намењена трошковима репрезентације повећана су у односу на План за 2016.годину за 9,09%.

* **Критеријуми за исплату члановима Надзорног одбора**

 Накнаде Председнику и члановима Надзорног одбора утврђене су чланом 30. Одлуке о усклађивању оснивачког акта јавног предузећа за комуналне делатности и стамбене услуге са

Законом о јавним предузећима бр.023-2/2013-I, и то у висини од 30% од просечне зараде исплаћене у Републици Србији, према последњем објављеном податку надлежних органа за

статистику за Председника Надзорног одбора, односно, у висини од 20% за чланове Надзорног одбора. Надзорни одбор чине председник и два члана, од којих је један изабран од стране запослених, а други од стране оснивача.

* **Расподела добити и покриће губитка**

 Расподела процењене добити планира се у складу са актом о буџету Општине Ковин за 2017.годину.

 Одлуку о начину расподеле добити за повећање основног капитала, резерви или покриће губитка из ранијих година , доноси Надзорни одбор Јавног предузећа , уз сагласност СО Ковин.

 Уколико се у годишњем финансијском извештају искаже губитак у пословању, Одлуку о начину покрића губитка доноси Надзорни одбор Јавног предузећа , уз сагласност СО Ковин.

* **Структура планираних прихода и расхода за 2017.годину**

 На основу планираног физичког обима производње и финансијских показатеља из биланса успеха за девет месеци 2016. године, као и проценом његовог извршења до краја ове године, планирају се, како физички обим тако и финансијски показатељи за 2017. годину, уз претпоставку да неће доћи до неких драстичних одступања у односу на претходну годину.

 На основу ресурса којим располаже Јавно предузеће, планира се само у реалним оквирима. Поверене некретнине, објекти и опрема, као и број и стручност запослених гарантују извршење планираног физичког обима производње за 2017. годину.

 Планирани пословни приходи већи су у односу на планиране у 2016.години, из разлога што су код прихода грађевинске оперативе, а на основу процене о њиховом остварењу у текућој години, очекује веће остварење , а нарочито у РЈ “Чистоћа, зеленило и зимска служба“, због планираног већег обима посла. Финансијски приходи су мањи за приходе од јавних радова, док су остали непословни и ванредни приход на нивоу 2016.године.

 На расходној страни, планирано је смањење трошкова набавке робе, а повећавање се трошкови материјала, који је у директној вези са планираним приходима грађевинске оперативе. Планирани трошкови горива и енергије на нивоу су 2016.године.

 Трошкови зарада су повећани за масу зарада радника који припадају локалној самоуправи, односно месним заједницама по насељеним местима, а које преузима ЈП “Ковински комуналац“ Ковин од 01.01.2017. године, што је у односу на постојећу масу зарада повећање за 6,78%. Остали лични расходи су мањи, а највише је коригована позиција трошкова по уговорима по привремено повременим пословима.

 Такође, редуковани су трошкови производних услуга, трошкови камата, финансијски расходи и остали расходи и ванредни расходи. с циљем већег искоришћења људског ресурса у самом предузећу, уз смањење коришћења услуга трећих лица, док је код нематеријалних трошкова планирано повећање од 6,52% у складу са Планом набавки за 2017.годину.

 Укупно планирани приходи за 2017.годину износе 266.390.000,00 динара, планирани расходи 263.301.000,00 динара, а добит 3.089.000,00 динара.

 Процене прихода за сеоска гробља и пијаце, рађене су на бази остварених за период од јануара до октобра 2016.године, уз пројекцију за још два месеца. Потребно је донети нови ценовник наведених услуга на нивоу јавног предузећа.

 Годишњи програми пословања за гробља и пијаце за насељена места, доносе се најкасније до 20. децембра текуће године за наредну годину.

**ПРЕДЛОГ ПЛАНА НАБАВКИ ЗА 2017. ГОДИНУ ВОДОВОД**

1. Набавка пумпи (опрема за бунаре и дозир пумпе)
2. Набавка компресора
3. Услуге инсталирања уређаја за филтрирање воде (постројење за прераду воде у Плочици)
4. Електроормани (испорука и уградња Сцаде на фабрици воде у Ковину)
5. **Замена кварцног песка у једном филтер пољу на фабрици воде**
6. **Санација равних кровова и фасаде на фабрици воде у Ковину и санација фасада на извориштима по насељеним местима**
7. **Уградња видео надзора за 5 бунара на изворишту у Ковину**
8. **Затварање настрешнице, израда ограде на изворишту у Ковину**
9. **Тестирање 5 бунара на изворишту у ковину и испирање 2 бунара**
10. **Елаборат о резервама подземних вода изворишта за водоснабдевање насеља Ковин и Гај**

**ПРОГРАМ РАДА ИЗ ОБЛАСТИ БИЗ НА РАДУ И БРАВАРСКИ ПОСЛОВИ ЗА 2017. ГОДИНУ**

БИЗ на раду : - да се 2 / два/ извршиоца оспособе за обављање послова из области безбедности и здравља на раду што подразумева положени испит и стицање Уверења за стручну оспособљеност

 обављања послова код Послодавца.

* обављање лекарских прегледа за 50 радника
* обука радника из области пружања прве помоћи повређеним
* реализација Програма обуке запослених за безбедан и здрав рад
* опремање радника ХТЗ средствима
* усаглашавање Аката из области БИЗ на раду

Браварски радови: - опшивање надстрешнице изграђене 2016. године на фабрици воде

* изградња браварске радионице
* израде ограда око контејнера у граду
* израде ограда на гробљима
* израде ограда на извориштима
* остали браварски радови везани за потребе предузећа

**ПЛАН ПОСЛОВАЊА РЈ ОДРЖАВАЊЕ ВОДОВОДА И КАНАЛИЗАЦИЈЕ ЗА 2017.ГОДИНУ**

 РЈ Одржавање водовода и канализације има осам извршилаца - водоинсталатера, а од механизације заставу 1,1 кубика као дежурно возило које користи дежурна служба за интервенције 24 часа и ладу ниву 1,7 кубика.

 У плану за 2017. годину, РЈ Водовод и канализација одржавање поред редовних активности на одржавању дистрибутивне мреже у Ковину и насељеним местима, радиће се у сарадњи са РЈ грађевинском-оперативом на замени уличних азбест-цементних цеви ПЕ цевима као и на проширењима капацитета водоводне и канализационе мреже, у сарадњи са инкасантском службом радиће се на смањењу губитака воде тако што ће се уградњом водомера код корисника који се задужују паушално имати тачније податке о количини утрошене воде као и мењањем неисправних водомера код физичких и правних лица одмах по пријави неисправности.

Редовне активности на одржавању дистрибутивне водоводне и канализационе мреже у Ковину и насељеним местима обухватају:

* Поправке на магистралним цевоводима,
* Поправке инсталација код физичких и правних лица по позиву или по понуди за извођење радова,
* Замена првих вентила и поправке прикључака до водомера,
* Замена водомера,
* Уградња водомера код корисника који се задужују паушално,
* Израда нових прикључака на водовод и канализацију,
* Уградња водомера у становима,
* Замена и уградња хидраната на дистрибутивној мрежи,
* Искључења корисника са водовода због дуга или неисправности,
* Интерни радови,
* Замена уличних вентила на водоводним раскрсницама.
* Због застаревања цистерне-црпке за фекалну воду потребно је, у циљу пружања квалитетније услуге, набавити комбиновану цистерну за црпљење отпадне воде и за одгушења уличних канализационих инсталација,
* Одржавање септичких јама по позиву.

Радови у сарадњи са РЈ грађевинска-оператива обухватају:

* Радове на замени азбестно-цементних цеви у улици Ј.Н.А.,
* Радове на реконструкцији канализационе мреже у Немањиној улици,
* Инсталатерске радове на реконструкцији Главне црпне станице,
* Реконструисање и формирање нових водоводних и канализационих шахти са уградњом потребне водоводне арматуре са циљем лакшег манипулисања приликом извођења радова на мрежи.

**ПЛАН ПОСЛОВАЊА ЗА ПИЈАЦУ У КОВИНУ ЗА 2017.**

На пијаци у Ковину сем уобичајених активности зашта је пијаца и формирана, планиране су следеће активности у циљу побољшања услова за рад и то:

* Планирана је замена крова на свим тезгама и то: 197 тезги у зеленој пијаци и 72 тезге у робној пијаци,
* Спуштање плафона у млечној хали,
* Набавка клима уређаја за млечну халу,
* Набавка витрина за продају у млечној хали,
* Замена врата у санитарном чвору са ПВЦ столаријом,
* На робној пијаци где је подлога шљунка извршити поплочавање са бехатом коцкама и одвођење вишка воде у Ватрогасну улицу,
* Ово је план за пијацу у Ковину, од нове године је у плану преузимање радника са пијацама по месним заједницама и тек после ће да се сагледају потребне активности.

**ПЛАН РАДА НА ГРОБЉИМА НА ТЕРИТОРИЈИ ОПШТИНЕ КОВИН ЗА 2017. ГОДИНУ**

План рада на Ковинском гробљу:

1. Реконструкција ограде са предње стране гробља

2. Комплетно поплоцавање платоа са бехатоном испред капеле

3. Ресавање одвода атмосверске воде са алеје 13 и 12 као и алеје 15

4. Реконструкција постојецег паркинга као и продузавање јос паркинг простора

5. Расвета испред капеле и испред гробља на зиду у дузини зида

6. Куповина урбаног мобилијара

7. Замена постојеце столарије на капели са пвц столаријом

8. Изградња луксузних гробница као и двоструких и једноструких бетонских плоца

9.Набавка погребне опреме према потреби купаца

План рада на сеоским гробљима:

Скоренивац и Мраморак снимање гробља и израда катастра, а остала сеоска гробља у зависности од финасија израда саобрацајница, тоалета, ограда, куповина урбабног мобилијара.

**ПЛАН ПОСЛОВАЊА РЈ СТАМБЕНЕ ЗГРАДЕ ЗА 2017.ГОДИНУ**

 РЈ има једног извршиоца, чистачицу, која два пута недељно изводи радове на редовном одржавању хигијене у свакој стамбеној згради која има потписан уговор. Хитне интервенције се извршавају по позиву председника скупштине станара.

РЈ Стамбене зграде врши послове и пружа услуге текућег и инвестиционог одржавања заједничких делова стамбених зграда, а на основу Уговора о уступању послова одржавања стамбених зграда. У 2016. години су потписани уговори са 4 стамбене зграде о уступању послова на текућем одржавању и са 5 зграда су потписани уговори о уступању послова на хитним интервенцијама. Уговори су потписани само са зградама које имају статус правног лица.

У 2017. години наставиће се пружање услуга текућег одржавања и на хитним интервенцијама само са зградама које буду имале статус правног лица и органе управљања са којима буду потписани уговори о одржавању.

**ПЛАН ЗА 2017. ГОДИНУ ЗА Р.Ј. КОМУНАЛНИ ОТПАД**

Планом средстава за 2017.годину, треба обухватити следеће:

1. Израду студије и пројекта за нову локацију градске депоније у Ковину (проширењу постојеће на плацу Циглане) или за укључење у пројекат Регионалне депоније – инсистирати на укључењу Општине у решавању проблема
2. Израда приступне саобраћајнице на градској депонији у Ковину – од главне капије до платоа за прање возила и од главне капије до платоа за окретања возила на сметлишту и самог платоа
3. Израда надстрешнице платоа за прање возила на градској депонији у Ковину
4. Израда канала за одвод атмосферских вода
5. Израда фасаде на објекту депоније
6. Ограђивање депоније
7. Постављање видео надзора на депонији
8. Набавка нових посуда за одлагање отпада:
* 20 контејнера од 1,1м3
* 5 контејнера од 5 м3
* 4-5 канти од 120л марке Пештан, са напоменом да би било пожељно да имамо уговор са неком фирмом која би нам добављала канте, које би корисници куповали од нас.
* Са Општином договорити набавку нових канти од 120л за домачинства и контејнере од 1,1м3 или 5м3 за јавна места, пијаце, гробља, цркве, игралишта, стамбене зграде,… или унапред договорити са месним заједницама као план за 2017.годину
1. Израда приступних саобраћајница са каналима за одводњу на сеоским депонијама по насељеним местима – договорити са Општином или са месним заједницама
2. Израда приступних саобраћајнице на сточном гробљу
3. Рушење кућице на сточном гробљу и ископ јаме на њеном месту за одлагање животињских лешина

**ПЛАН ЗА 2017. ГОДИНУ ЗА Р.Ј. МАШИНСКА БАЗА**

Планом средстава за 2017.годину, треба обухватити набавку следећих возила, машина и опреме:

1. Набавка камиона кипера са 3 или 4 осовине,
2. Набавка путара за потребе набавке,
3. Набавка комби возила за покретну радионицу за водоинсталатере,
4. Набавка прикључне машине – тарупара за трактор „Беларус“,
5. Набавка Кадy возила за потребе опслуге радних јединица – 2 или ,3
6. Набавка комбиноване машине од 6-8м3 – фекалне цистерне са вомом,
7. Набавка мини булдозера са гуменим гусеницама за потребе ископа и радова на гробљу,
8. Набавка плато приколице - једноосовинке за транспорт Мустанга и мини булдозера,
9. Набавка мини камиона смећара од 5м3 товарног простора,
10. Набавка тракторске косачице „Викинг“,
11. Набавка профилне кашике за мини утоваривач „Мустанг“ ,

 **РЈ 19 ЗЕЛЕНИЛО, ХИГИЈЕНА, ЗИМСКА СЛУЖБА**

 Ова радна јединица ради по програму Скупштине Општине Ковин ( ПРОГРАМ ОДРЖАВАЊА ЧИСТОЋЕ И УРЕДНОСТИ КОВИНА за период од 2016. до 2021. године).Те се у наредној години планира даље спровођење програма. Поменути програм обухвата следеће активности:

* Чишћење улица, прочишћавање зелених површина, стругање земљаних наслага уз ивице коловоза, грабуљање травњака и др.,
* Кошење траве у градској зони, кошење путних појасева, приступних саобраћајница, коровског биља и др.,
* Сакупљање и одвоз лишћа,
* Одржавање дрвореда, украсног грмља и цвећа,
* Одржавање клупа, жардињера и другог мобилијара,
* Чишћење снега и разбијање леда,

У циљу што ефикаснијег обављања послова, планирана је набавка тарупа за трактор Беларус као и моторне тестере СТИХЛ МС 180.

**ПЛАН И ПРОГРАМ АКТИВНОСТИ СЛУЖБЕ Р.Ј. ЗООХИГИЈЕНА У 2017. ГОД.**

* **ПРИХВАТИЛИШТЕ ЗА ПСЕ ЛУТАЛИЦЕ :**

Посматрајући финансијски план буџета С.О. Ковин за 2016. , 2015. чија средства су се опредељивала за активности Прихватилишта за псе луталице . Оквирни износ кретао се од девет милиона динара, полазећи да ће то бити основ у разговору са оснивачем за трошкове функционисања Прихватилишта за псе луталице и у календарској 2017. години .

Нужно је дати као напомену у месечном или годишњем трошковнику , следеће елементе :

1. трошкови хране за псе
2. фармакологија
3. дезинфекциона средства
4. обнова опреме за хватање и смештај паса
5. гориво возила које дужи Р.Ј.
6. зараде запослених у Р.Ј.
7. путни трошкови
8. лична заштитна средства
9. трошкови ветеринара
10. трошкови ПТТ
11. непословни расход
12. трошкови електричне енергије
13. комуналне услуге
14. трошкови радне заједнице

Узимајући у обзир просечан број паса у последње три године који је ухваћен на јавној површини Општине Ковин , може се дати као просек од 500. паса годишње. Са овим бројем се може планирати и следећа 2017. год.

На основу актуелног ценовника Прихватилишта који непосредно доноси општинско Веће Општине Ковин , а које се примењује у обрачуну фактура, нужно је из анализирати да ли исти покривају реалне трошкове функционисања Прихватилишта , и да ли постоји простор за корекцију.

Обзиром на постигнуте резултате ове службе , може се констатовати да је ова област уређености живота у Општини Ковин оправдала циљ оснивача . А то је стављањем под контролом све бројнију популацију паса луталица који угрожавају јавни ред у урбаним зонама града и насељених места Општине Ковин и тиме смањили број одштетних захтева грађана за материјалном накнадом.

Постоје објективна интересовања грађана за пансионском негом паса која ни су предвиђена садашњим капацитетом а ни одлуком оснивача. Оваква активност би била комерцијалног статуса и ценовник за ову врсту услуга доносио би Надзорни Одбор предузећа. Могуће је и ову врсту услуга ставити у разматрање код оснивача и исказати потребу у проширењу корисника услуга у овој Р.Ј.

Изградњом пратећих објеката која су неопходна у раду Прихватилишта , у многоме су решени складишни простор за сламу , гаража за ладу и наменску приколицу за транспорт паса .

Нужно је освежити само Прихватилиште са засадом лишћара и тиме обезбедити неопходни хлад у

даним високе температуре и ветро – појас обзиром на отворени простор на коме се налазимо . Такође проширити цветне површине и тиме оплеменити овај простор.

Нужно је повезати приступни пут од асфалта у ул. „ Петра Драпшина „ до Прихватилишта, са квалитетнијим застором или такозваним гребаним асвалтом или ризлом , и тиме обезбедити квалитетнији приступ у односу на кишне односно снежне и ледене дане.

* Планом и програмом активности у 2016. , планирали смо са оснивачем обраду паса из социо- угрожених породица посебно ромских , исти би били чиповани , вакцинисани , стерилисане односно кастрирани и враћени породицама . Висина новчана је планирана у вредности од 100000,оо дин. а ко ја је последњим ребалансом буџета скинута .
* Појачати инспекцијски надзор републичке ветеринарске инспекције и комуналне инспекције у Општини Ковин на плану сарадње са вет службама у активности што већег броја обухваћених паса за вакцинацију .
* **АКТИВНОСТИ НА ПОЉУ ЗОО -САНИТАЦИЈЕ:**

**Законом о нешкодљивом уклањању угинулих лешина животињског порекла , њихових остатака и других продуката као и одлуком Со-е Ковин . Р.Ј. Зоохигијена има у својој надлежности поред старања о сточном гробљу које је тренутно уређено сходно правилнику и решењем ветеринарске инспекције , редовно одржавање истог .**

**Такође и уклањање угинулих паса и мачака , њихових остатака евентуално и других животиња са јавне површине града Ковина . Исте активности нису измерене у смислу коштања тих услуга и до сада смо их одрађивали готово бесплатно. Потребно је ценовником услуга предвидети и ову услугу и исту књижити ка приход Р.Ј. Зоохигијена.**

* **Обзиром да смо у обавези као Држава да ускладимо своје законе са законима ЕУ. у области Заштите Човекове Средине . Ваља на време планирати изградњу хладњаче за лешине и склапања уговора са кафилеријама о нешкодљивом уништавању и преради ових продуката . Такође и набавка возила за ову врсту намене , не спојиво је транспорт животиња у истом возилу са транспортом лешина и другог.**

**СЛУЖБА ГРАЂЕВИНСКЕ ОПЕРАТИВА ЗА НАРЕДНУ 2017. ГОДИНУ**

 У 2017. години ''Грађевинска оператива'' ће поред радова на хаваријским интервенцијама на водоводним и канализационим инсталацијама, изводити и нове инвестиционе радове и радове на инвестиционом одржавању постојећих инфраструктура на територији Општине Ковин.

Треба истаћи да се планира да ''Грађевинска оператива'' ће доста капацитета утрошити на реализацији значајних сопствених финансијских средстава на одржавању, адаптацији, уређењу и реконструкцији својих објеката, инфраструктуре, простора и постројења, као и на изградњу нових, јер се већ дуже време веома мало улагало у исто.

Укратко преглед планираних грађевинско-занатских радова на којима ће ''Грађевинска оператива'' у наредној 2017. години упошљавати своје капацитете.

* Замена водоводних цеви у ул. ЈНА (полиетилен Фи-150 уместо АЦ), од улице

Ватрогасне до ул. Први Мај

* Наставак радова на атм. одвоњи и поплочавању – СУРДУК,
* Реконструкција главне црпне станице код ''Електро-војводине'',
* Израда канализационе мреже у ул. Немањиној,
* Наставак реконструкције постојећих и израда нових водоводних и канализац. Шахти,
* Замена дела водоводне мреже ПЕ цевима Фи-400 у улицама Ц. Лазара и Д. Бранка,
* Замена азбестцементних цеви са ПЕ цевима већег пречника по селима и у Ковину,
* Лимарски изолатерски и покривачки радови на објектима изворишта по селима,
* Изградња WЦ на изворишту у Дубовцу,
* Ограђивање дела фабрике воде у Ковину,
* Бојење фасаде фабрике воде у Ковину,
* Наставак реконструкције грађевинских објеката на градском гробљу,
* Реконструкција-презиђивање предњег оградног зида градског гробља,
* Изградња луксузних гробница и опсег рамова на градском гробљу,
* Реконструкција постојећег и изградња новог паркинга испред градског гробља,
* Освежење урбаног мобилијара на градском гробљу,
* Атмосферска одводња са две саобраћајнице на градском гробљу,
* Наставак изградње механичарске радионице и уређење постојеће гараже,
* Изградња јама и приступних саобраћајница на сточним гробљима,
* Реконструкција и поправка тезги, платоа, ограда, стаза и капија на сеоским пијацама,
* Реконструкција и климатизација млечне пијаце, покривање тезги на зеленој и

 бетонирање робне пијаце,

* Реконструкција постојећих објеката, израда приступне саобраћајнице и израда надстрешнице на депонији у Ковину.

''Грађевинска оператива'' ће учествовати и у другим радовима и делатностима осталих служби предузећа.

**ПЛАН РАДА, НАДОГРАДЊА, ПОВЕЗИВАЊЕ РАЧУНАРСКЕ МРЕЖЕ И ОПРЕМЕ**

1. У првој половини 2017. године предстоји замена технолошки превазиђених база података које се користе у Ј.П. ''Ковински Комуналац'' више од 25 година, а све до потпуне имплементације савремених (модуларних) база података са комплетном обуком запослених за рад на новом пословно информативном систему предузећа.
2. Надоградња рачунарске мреже (управна зграда и техничка служба) и израда нове (фабрика воде, гробље и градска пијаца) која ће моћи да искористи све предности новонабављеног пословно информативног система са много нових сервиса прилагођених вишекорисничком окружењу.
3. Повезивање удаљених објеката у Ковину (градска пијаца, гробље и фабрика воде) оптичким каблом у укупној дужини од 4,9 км и стварање предуслова за мониторинг, индустријску аутоматизацију и употребу система да би се контролисала индустријска машинерија и процеси у намери да се замене људски оператери, а могућност грешке свела на минимум.
4. Повезивање бежичном мрежом, мониторинг удаљених објеката (водозахвата) по насељеним местима и индустријска аутоматизација контролних система у преради и дистрибуцији воде.
5. Набавка савремених ручних рачунара (ПСИОН-а) и њихово интегрисање у пословно информативни систем. Због непревазиђене флексибилности (хиљаде различитих конфигурација) псиони се користе у разним делатностима као што су: магацински рад, пописи, теренска продаја, достава и транспорт, комуналне службе, очитавање бројила, наплата паркинга, идентификација животиња…
6. У другој половини године следи набавка система и надоградња постојећих водомера за омогућавање даљинског, безконтактног очитавања водомера. Систем даљинског читања водомера нуди брзо, ефикасно и тачно читање утрошка воде. Инкасант нема никакав утицај на очитано стање, а потрошачи добијају исправан и тачан рачун за утрошену воду. Читање се обавља проласком поред стамбене зграде или куће, у зависности од тога где је постављен предајник.
7. Набавка већих/јачих уређаја за беспрекидно напајање УПС (Унинтерруптабле поwер супплy) чији је основни задатак да обезбеди несметано електрично напајање потрошача у управној згради и техничкој служби.

 **ПЛАН РАДА РАЧУНОВОДСТВЕНЕ СЛУЖБЕ ЗА 2017.ГОДИНУ**

 Рачуноводствена служба обавља финансијске и рачуноводствене послове за предузеће као целину.

 У 2017.години служба ће и даље обављати послове на изради и штампању свих рачуна јавног комуналног предузећа уз вођење евиденције за сваког корисника појединачно за правна лица, предузетнике и физичка лица-грађане, књижење свих улазних рачуна, извода, дневника благајне, радних налога, калкулација, привремених и окончаних ситуација, води трошкове по организационим јединицама-погонско књиговодство и књижи осталу документацију у складу са Законом о рачуноводству и Законом о ревизији. Такође, служба ради и обрачуне зарада за све запослене у предузећу, припрема и подноси потребну документацију на увид и оверу органима локалне и пореске управе. Месечно и у прописаном року врши обрачун и плаћање обавеза за порез на додату вредност. За потребе кућних савета стамбених зграда, води евиденцију прихода и расхода по зградама.

У 2017.години у примени остаје закон везан за начин праћења исплата зарада у јавним службама ( јавним предузећима ) кроз регистар запослених. Доношењем Закона о роковима за измирење новчаних обавеза у комерцијалним трансакцијама, водићемо и даље евиденцију улазних рачуна кроз тзв.Рино апликацију , која обухвата све обавезе за плаћање привредним субјектима- добављачима, а Рино извештаји се достављају директно Министарству привреде-Сектору за надзор и контролу ЈП. Предузеће је у обавези да и у 2017.години подноси тромесечне извештаје о реализацији годишњег програма пословања Министарству привреде-сектору за надзор и контролу ЈП-преко Управе за трезор.

Рачуновоствена служба на крају пословне године израђује годишњи финансијски извештај, односно завршни рачун предузећа и предаје надлежном органу ради даље обраде, израђује порески биланс и ради обрачун пореза на имовину. Израду завршног рачуна контролише овлашћена ревизорска кућа која даје мишљење о исправности израде финансијског извештаја.

 У 2017.години почеће примена новог софтвера, којим ће се унапредити пословање кроз квалитетније и ефикасније праћење свих битних сегмената пословања. То ће, свакако, бити значајно за Службу наплате, која због лоше аналитике, односно, извештаја, успорено ради, јер је тешко пратити огроман број корисника, без добре базе података о корисницима. Наплата ће бити усмерена на чешће слање опомена за утужење или ускраћивање комуналних услуга, а за то је потребно активно укључење техничког сектора са расположивим људством и машинама и правне службе, као правне подршке у реализацији наплате и принудне наплате.

**ПРОГРАМ ПОСЛОВАЊА ПРАВНЕ СЛУЖБЕ ЗА 2017. ГОДИНЕ**

У току следеће године неопходно је спровести посебне активности на спровођењу прописа о ограничењу броја запослених у јавном сектору с тим да се изврши попуњавање радних места која су предвиђена новим Правилником о систематизацији посла како би се обезбедио потребан број адекватних извршилаца за обављање поверених послова.

 Предузети потребне мере на обезбеђивању примене одредаба Закона о заштити потрошача у делу који се односи на права корисника код пружања услуга од општег интереса .

 Предстоје посебне активности на измени важећег Колективног уговора ради његовог ускалађивања са Законима који ће важити у наредном периоду као и изменама и допунама других општих аката предузећа у складу са Законима који су измењени током 2016.године.

Дефинисати активности са Финансијском службом односно са њеним делом који обавља послове наплате потраживања у циљу, да се ефикасније врши наплата потраживања од корисника за пружене комуналне и друге услуге , благовременим достављањем опомена, издавањем решења о привременом ускраћивању пружања комуналних услуга, усклађивање базе корисника са стварним стањем и др. Како би се смањили трошкови судских поступака пред Основним и Привредним судом и поступака принудне наплате путем Јавног извршитеља.

Дефинисати решавање питања дугова корисника услуга, који нису сврстани у кориснике социјалне помоћи а поступци принудне наплате се обустављају због недостатка ствари за попис и то више пута, чиме се само увећавају наши директни трошкови.

У споровима, у којима смо тужени за накнаду штета, по разним основама а објективне одговорности, посебно због уједа паса луталица и објективне немогућности да се изврше све обавезе које су нам поверене са Оснивачем односно Јавним правобраниоцем обезбедити што већи број споразумног решења спорних односа, а у циљу смањења висине досуђене накнаде штете а посебно судских трошкова, који често достижу и превазилазе износ накнаде штете који је досуђен.

Неопходно је, у напред, планирати средства за исплату досуђених накнада штете како се не би оптерећивало пословање.

Дефинисати, периодично, редовнија утужења свих дужника како би се избегло наступање застарелости наших потраживања и самим тим немогућност принудне наплате а смањили износи таксе односно предујма трошкова, који, у случајевима истовременог подношења већег броја предлога за извршење представља значајан износ.

Наставити активности на правно релевантном начину уређивања радно-правног статуса свих запослених, у складу са новим Правилником о систематизацији послова и благовремених и редовним закључивањем Анекса уговора о раду ( код промена послова) што је у директној вези са правилним и потпуним уређивањем односно утврђивањем међусобних права и обавеза и одговорности запосленог а истовремено представља и основу за одређивање зараде запослених.

Предузимати мере, у оквиру могућности, да се запошљавају, односно радно ангажују (по другим основама) само лица која испуњавају услове за обављање конкретних послова.

Већину текућих активности није могуће планирати, обзиром да не зависе од правне већ од осталих служби у предузећу, одлука оснивача, измена закона и других прописа.

Неопходне се посебне активности на реализацији свих одлука СО Ковин о поверавању обављања појединих комуналних делатности и других прописа који се односе на нашу делатност што ће узроковати већи број активности на њиховој примени са евентуалним предлозима за измене појединих одлука због изражених потешкоћа у њиховој примени.

 в.д.директора,

 Урош Јовановић,дипл.инг.арх.